Frederik X

**Frederik X** (täisnimega Frederik André Henrik Christian; sündinud 26. mail 1968 Kopenhaagenis) on Taani kuningas, kes valitseb nii Taani kui kuningriigi omavalitsuslikke piirkondade Fääri saarte ja Gröönimaa üle. Ta tõusis troonile 14. jaanuaril 2024, kui ta ema kuninganna Margrethe II troonist loobus.

Ta on endise kuninganna Margrethe II ja tema abikaasa, prints Henriku vanem poeg, kuuludes niiläbi Glücksburgi dünastiasse. Kui Margarethe 1972. aastal troonile asus sai temast Taani kroonprints. Tal on magistrikraad politoloogias Aarhusi Ülikoolist. Pärast õpinguid teenis ta esmalt diplomaatilistel ametikohtadel ÜRO juures ja Pariisis ning hiljem Taani relvajõudude kõigis kolmes väeliigis. 2004. aasta mais abiellus ta austraallanna Mary Donaldsoniga.

## Varasem elukäik ja haridus
1968. aastal sai ta nime oma vanaisa, Frederik IX järgi; Taani kombe kohaselt saavad kõik kuningad nimeks Frederik või Christian. Tema ristivanemad olid Taani prints Georg, parun de Watteville-Berckheim, krahv Etienne de Laborde de Monpezat, Kreeka kuninganna Anne-Marie, Luksemburgi suurhertsoginna Joséphine-Charlotte ja Brigitta Juel Hillingsø.

Kroonprints õppis Krebs' Skole algkoolis aastatel 1974–1981, 1974–1976 oli ta koduõppel, sealt edasi aga käis koos teistega koolis. 1982–1983 oli prints vahetusõpilaseks École des Roches'is Prantsusmaal. 1986 lõpetas kroonprints Øregaardi Gymnasiumi. 

1992–1993 õppis prints Frederik Henrikseni nime all Harvardi ülikoolis politoloogiat. Järgmisel aastal viibis ta kolm kuud Taani riigi ÜRO missioonil New Yorgis. Ta sai politoloogias magistrikraadi Aarhusi ülikoolist 1995 ning 1998–1999 töötas kroonprints Pariisi Taani saatkonnas sekretärina. 

## Sõjaväeline teenistus
Prints on läbi teinud ulatuslikud militaarkursused ning sõjaväeteenistuse. 2001–2002 läbis ta täiendkoolituse Taani Kuninglikus Kaitsekolledžis ning on jätkuvalt aktiivteenistuses.

2004. aasta aprillis sai printsist komandör Taani mereväes, kolonelleitnant (*Oberstløjtnant*) maaväes ning kolonelleitnant õhuväes. 8. aprillil 2015 ülendati Frederik [kontradmiraliks ning maa- ja õhuväe kindralmajoriks. Kui temast sai 14. jaanuaril 2024 kuningas, kõrgendati ta kõigi kolmes väesliigis neljatärni-auastmele, vastavalt admiraliks ja kindraliks.

## Valitsusaeg

## Perekond

Riiginõukogu istungil 8. oktoobril 2003 andis kuninganna Margrethe II oma nõusoleku kroonprintsi ja Mary Elizabeth Donaldsoni, Austraaliast pärit turunduskonsultandi abielule. Laulatus toimus 14. mail 2004 Kopenhaagenis. 

25. aprillil 2005 teatas õukond, et paar ootab oma esimest last ning 15. oktoobril 2005 sündis neil poeg, kes sai vana traditsiooni järgides ristimisel nimeks Christian. 

26. oktoobril 2006 teatas õukond teise lapse ootusest. 21. aprillil 2007 sündis tütar, esimene Taani printsess alates 1946. aastast. Tüdruk ristiti 1. juulil 2007 ning tema nimeks sai Isabella Henrietta Ingrid Margethe. Enne nime teatavaks tegemist oli Taani press andnud talle hüüdnime *Lillepigen*, mis tähendab hellitavalt *väike tüdruk*.

8. jaanuaril 2011 sündisid peres kaksikud, tütar Josephine Sophia Ivalo Mathilda ja poeg Vincent Frederik Minik.

## Tunnustus
### Riiklikud autasud

#### Taani
#### Välisriigid

## Välislingid

* Taani kroonprintsi ja kroonprintsessi ametlik koduleht
* "Taani sai endale kuninga" ERR, 14. jaanuar 2024